**УНИВЕРЗИТЕТ У БЕОГРАДУ**

**МЕДИЦИНСКИ ФАКУЛТЕТ**

**КОМИСИЈА ЗА УПИС СТУДЕНАТА**

**БРОЈ:5245/13**

**ДАТУМ:7.9.2020.**

На основу Конкурса за упис студената у прву годину интегрисаних академских студија медицине у школској 2020/2021. год Комисија за упис је решавајући жалбе које су поднете у конкурсним роковима донела следеће

**РЕШЕЊЕ**

**Комисије за упис студената у другом уписном року у школској 2020/2021.години**

I Одбија се жалба на утврђени број бодова на прелиминарној ранг листи за упис у прву годину интегрисаних академских студија медицине на Медицински факултет у Београду у школској 2020/2021. години као неоснована следећем кандидату који је извршио увид у свој лист за унос одговора:

1.Ћишић Стефану, пријавни број 46

**Образложење**

Горе именовани кандидат је уложио жалбу која се односи на исправност бодовања на прелиминарној ранг листи у року предвиђеном конкурсом за упис, уз захтев да му се омогући увид у лист за унос одговора.

Свим кандидатима је омогућен увид у лист за унос одговора и разговор са члановима Комисије за упис у школској 2020/2021.год.

Након извршеног увида у лист за унос одговора закључено је да је кандидат исправно бодован и да је жалба неоснована.

II Обија се жалба на прелиминарну ранг листу за упис у прву годину интегрисаних академских студија на Медицинском факултету у Београду у школској 2020/2021. години као неоснована кандидату:

1.Чизмовић Дарку, пријавни број 43

**Образложење**

Горе именовани кандидат је уложио жалбу са образложењем да му је за рангирање на прелиминарној ранг листи за упис фалило 0.4. поена и да му је статус на прелиминарној ранг листи статус на чекању.

С обзиром да је Одлуком Владе Републике Србије за други уписни рок у школској 2020/2021 године одобрено 4 места у статусу студената који се финансирају из буџета за држављане Републике Србије који су у школској 2019/2020 г стекли страну средњошколску исправу, у ком својству је кандидат и конкурисао, Комисија за упис нема дискрециона овлашћења да упише већи број кандидата од броја одобреног Одлуком Владе Републике Србије.

Поновним увидом у прелиминарну ранг листу констатовано је да је кандидат са оствареним поенима из средње школе као и освојеним бројем бодова на пријемном испиту пети рангирани кандидат на прелиминарној ранг листи .

Кандидат је остварио своје право увида у предвиђеном року и након извршеног увида у лист за унос одговора закључено је да је кандидат исправно бодован.

III Одбијајa се жалбa на прелиминарну ранг листу за упис у прву годину интегрисаних академских студија медицине на Медицински факултет у школској 2020/2021. години као неоснована, кандидату који је у року уложио жалбу и није остварио своје право увида у лист за унос одговора у предвиђеном року:

1. Булајић Милошу , пријавни број 44.

Образложење

Именовани кандидат је уложио жалбу уз захтев да му се омогући упис у статусу самофинансирајућег студента, без остварених укупно 31 бод на тестовима који се полажу на пријемном испиту.

Конкурсом за упис студената у школској 2020/2021 години јасно је прецизирано да се право уписа стиче када кандидат постигне укупно најмање 31 бод на тестовима који се полажу на пријемном испиту.

Сходно наведеном одбија се жалба као неоснована.

IV Одбијајa се жалбa на прелиминарну ранг листу за упис у прву годину интегрисаних академских студија медицине на Медицински факултет у школској 2020/2021. години као неоснована, кандидату који је у року уложио жалбу и није остварио своје право увида у лист за унос одговора у предвиђеном року:

1.Раичевић Добрић Леону, пријавни број 32.

Образложење

Горе именовани кандидат је уложио жалбу на прелиминарну ранг листу у којој наводи да бодовање успеха из средње школе од стране Комисије за упис није извршено на адекватан начин и да је то разлог рангирања изван ранг листе.

Комисија за упис је у складу са Правилником о упису студената на студијске програме као и одредбама Конкурса за упис студената у школској 2020/2021. и конкурсним роковима приликом утврђивања ранг листе објавила листу пријављених кандидата за сваки студијски програм на које су кандидати могли да уложе жалбу у за то предвиђеном року.

По истеку тог рока , подаци који подразумевају успех на претходним нивоима образовања сматрају се коначним.

Сходно наведеном жалба је неоснована.

Правна поука: Жалбе на решење Комисије  Декану -⁠ подносе се преко писарнице Факултета или електронски на адресу prijemni.ispit@med.bg.ac.rs најкасније до 08.9.2020.до 15 часова.

Доставити:

-Интернет страници Факултета

- Архиви

 ПРЕДСЕДНИК КОМИСИЈЕ ЗА УПИС

 Проф др Иван Палибрк